Dont a ra an anv Merzhin eus Myrddin e kembraeg. Da neuze e tleje bezañ Merzin.  Hervez lod e teufe Myrddin eus « mori-dunon », hag e talvezje « kreñvlech ar mor». Koulskoude ne vez ket kaoz eus ar mor gwall alies e mojennoù Merzhin.  Kavout  a reer anv Myrddin en anv-lech Caerfyrddin. Kavout a reer ar stumm Marzin er Barzaz Breiz ha gant kalzik a skrivagnerien ha kanerien goude (Langleiz...).